3i6 C. PLINII HIST. NAT. LIB. XXXVII. 



Legentes modo aeque perpetiantur me de ortu eorum , 

 quum hoc quoque intersit vitae , scire posteros quid- 

 quid illi prodidere mirandum. Phaethontis fulmine icti 

 sorores fletu mutatas in arbores populos , laerymis ele- 

 ctrum omnibus annis fundere juxta Eridanum amnem, 

 quem Padum vocamus : et electrum appellatum, quo- 

 niam Sol vocitatus sit Elector, plurimi poetae dixere, 

 primique ut arbitror, ./Eschylus, Philoxenus, Nicander, 

 Euripides , Satyrus. Quod esse falsum , Italiae testimonio 

 patet. Diligentiores eorum , Electridas insulas in mari 

 Adriatico esse dixerunt , ad quas dilaberetur Padus. Qua 

 appellatione nullas umquam ibi fuisse, certum est : nec 

 vero ullas ibi adpositas esse, in quas quidquam cursu 

 Padi devehi possit. Nam quod iEschylus in Iberia, hoc 

 est in Hispania, Eridanum esse dixit, eumdemque ap- 

 pellari Rhodanum , Euripides rursus , et Apollonius in 

 adriatico litore confluere Rhodanum et Padum , faci- 

 liorem veniam facit ignorati succini, in tanta orbis igno- 

 rantia. Modestiores, sed aeque falsum prodidere, in ex- 

 tremis Adriatici sinus rupibus inviis arbores stare, quae 

 Canis ortu hanc effunderent gummim. Theophrastus 

 in Liguria effodi dixit. Chares vero Phaethontem in 

 iEthiopia Ammonis obiisse , ob id delubrum ibi esse 

 atque oraculum , electrumque gigni. Philemon fossile 

 esse, et in Scythia erui duobus locis : candidum atque 



